kardosdrur/scandi-wiki huggingface dataset:
Tweed Run

Tweed Run (i Danmark Tweed Ride) er en serie cykel-arrangementer, der bliver afholdt i byer rundt om i verden, hvor cyklisterne forventes at i føre sig britiske cykelbeklædning, særligt tweed i form af bl.a. jakkesæt og plus four. Alle typer cykler er acceptable ved Tweed Run, men der bliver opfordret til brug af klassiske ældre cykler eller moderne cykler i gammel stil. Dette indbefatter også brugen af væltepetercykler.

Det første officielle tweed run i London blev afholdt den 24. januar 2009, og blev arrangeret via et online cykelforum. Den næste blev afholdt den 10. april 2010, hvor omkring 500 personer deltog.

I Danmark er arrangementet afholdt siden 2012 under navnet Tweed Run i København, hvor det er foregået i september. Siden er traditionen også taget op i Odense.

Referencer

Eksterne henvisninger 

Tweed Run official website 
Tweed Run 2010 video 
London Fixed Gear and Single Speed
The thread on which the first tweed run was organised
Philadelphia's Official Tweed Ride website 
Fremantle Tweed Run winners 
Tweed Run images 
International Tweed Run and Ride Event Calendar listing past and upcoming events  
Tweed Run, St. Petersburg, Russia - website
Tweed Ride Italia - website 
Tweed Ride Rotterdam, the Netherlands - website
Tweed Ride Vienna, Austria - website
Malmö Tweed Ride, Sweden - website
Quad Cities Tweed Ride - website

Cykelløb
Sport i London
Tour of Britain

Tour of Britain er et etapeløb i landevejscykling som arrangeres i Storbritannien i september. Den nuværende variant af løbet har været arrangeret siden 2004, men historien går tilbage til 1945.

I 2020 blev det en del af UCI ProSeries som et 2.Pro-løb.

Vindere siden 2004

Referencer

Eksterne henvisninger
John F. Kennedy Center for the Performing Arts

John F. Kennedy Center for the Performing Arts er et amerikansk kulturcenter, beliggende ved Potomacfloden i Washington D.C.. Bygningen er tegnet af arkitekt Edward Durell Stone og blev åbnet i september 1971 til minde om USA's 35. præsident John F. Kennedy.

Eksterne henvisninger 

 Officiel webside

Bygninger, konstruktioner og anlæg i Washington D.C.
Koncertsale
Etableret i 1971
Oldrup

Oldrup er en mindre by i Hundslund Sogn, der hører til Odder Kommune og ligger i Region Midtjylland. Byen havde trinbræt på den nu nedlagte Horsens-Odder Jernbane (1904-1967). På den nedlagte bane er der i dag natursti fra Hundslund til Åkær.

Referencer 

Byer i Odder Kommune
Edward Durell Stone

Edward Durell Stone (født 9. marts 1902, død 6. august 1978) var en amerikansk arkitekt.

Eksterne henvisninger 

Personer fra Arkansas
Arkitekter fra USA
Nils Vest

Nils Johan Magnus Cleve Vest  bedst kendt som Nils Vest (født 19. juni 1943) er en dansk dokumentarfilminstruktør og producent, gift med skuespiller Britta Lillesøe. Han er uddannet på Den Danske Filmskole 1970. Medlem af teatergruppen Solvognen 1973-80. Nils Vest har siden 1982 været bosiddende på Christiania.

Nils Vest har instrueret og produceret en lang række dokumentarfilm med historisk, kunstnerisk eller socialt indhold. Centralt i Nils Vests arbejde er arkitektur og arkitekturhistorie og  han har gennem snart 30 år været involveret i kampen for at bevare de gamle miljøer i København, bl.a.  Christiania som han har lavet tre film om. Det har gjort, at han i 2010 fik tildelt Europa Nostras bevaringspris for sit utrættelige arbejde for at bevare gamle bymiljøer.

Referencer

Eksterne henvisninger 
 
 Nils Vests websted

Filminstruktører fra Danmark
Jevgenij Glebov

Jevgenij Aleksandrovitj Glebov (russisk: Евге́ний Алекса́ндрович Гле́бов, hviderussisk: Яўген Аляксандравіч Глебаў ; født 10. september 1929 i Roslavl, Russiske SFSR, Sovjetunionen, død 12. januar 2000 i Minsk) var en hviderussisk-sovjetisk komponist og musikpædagog.

Glebov studerede komposition på musikkonservatoriet i Minsk. Han har skrevet seks symfonier, orkesterværker, kammermusik, balletmusik og oratorier etc.

Han underviste i komposition og var administrator på bl.a. musikkonservatoriet i Minsk og det hviderussiske musikakademi.

Udvalgte værker 

 Symfoni nr. 1 "Partisaner" (1958) - for orkester
 Symfoni nr. 2 (1963) - for orkester
 Symfoni nr. 3 (1964) - for klaver og orkester
 Symfoni nr. 4 (1968) - for strygeorkester
 Symfoni nr. 5 "Fred" (1983) - for orkester
 Symfoni nr. 6 (1992) - for mezzosopran og kammerorkester

Eksterne henvisninger 
 Om Jevgenij Glebov på www.musicweb-international.com

Komponister fra Rusland
Musikpædagoger
Komponister fra Sovjetunionen
Vyborgs län

Vyborgs len (finsk: Viipurin lääni) er et historisk len i Finland. Lenet eksisterede i tidsrummet 1812-1945. Før 1811 udgjorde lenet størstedelen af Vyborgs guvernement i Rusland.

Ved freden i Nystad 1721 måtte Sverige afstå Det karelske næs og Ladoga-Karelen til Rusland. Ved freden i Åbo 1743 måtte Sverige tillige afstå alt land øst for Kymmene älv til Rusland. Disse områder i Rusland udgjorde frem til 1811 Vyborgs guvernement. Da hele Finland blev afstået til Rusland i 1809, blev Vyborgs guvernement genforenet med Finland i 1811 og udgjorde fra 1812 Vyborgs len i Finland. Byer i Vyborgs len var Vyborg (Viipuri), Fredrikshamn (Hamina), Kotka, Villmanstrand (Lappeenranta), Kexholm (Käkisalmi) og Sortavala (Sortavala). Byen Nyslott (Savonlinna), som også havde tilhørt Vyborgs guvernement, blev overført til det i 1831 oprettede Sankt Michels len.

Efter vinterkrigen 1939-1940 blev størstedelen af Vyborgs len med byerne Vyborg, Kexholm og Sortavala afstået til Sovjetunionen. Området blev generobret af Finland i fortsættelseskrigen 1941-1944 men på ny afstået til Sovjetunionen i 1944. Landafståelsen blev stadfæstet ved fredsaftalerne i Paris 1947. De over 400.000 indbyggere i de afståede finske områder blev tvangsdeporterede til Finland. De afståede områder blev indlemmet i Leningrad oblast og Karelen i Sovjetunionen. Det karelske næs med byerne Vyborg (russisk: Vyborg (Выборг)) og Kexholm (russisk: Priozersk (Приозерск)) ligger i Leningrad oblast, mens Ladoga-Karelen med byen Sortavala (russisk: Sortavala (Сортавала)) ligger i Karelia.

De tilbageværende dele af Vyborgs len med byerne Kotka, Fredrikshamn og Villmanstrand blev 1945 omdøbt til Kymmene len.

Kommuner i de afståede områder 1944 
Nedenfor følger en alfabetisk oversigt over de kommuner i Vyborgs len, som blev afgivet til Rusland i 1944. I tabellen er opført svenske, finske og russiske navne. Listen over svenske navne følger den officielle arkivliste. Ældre svenske navne, som kan benyttes i historiske sammenhænge, findes i listen fra Svenska folkpartiets ortnamnskommitté. Traditionelle uofficielle svenske navne er ikke opført i tabellen. De russiske navne i Ladoga-Karelen er transkriptioner af de finske navne. På Det karelske næs blev de russiske navne tildelt i 1948–49 for alle byområder undtagen Vyborg.

Folketallet i kommunerne er hentet fra Finlands officiella statistik
, se.

Kommuner, som kun mistede en del af sit område, men som ellers bestod efter krigen:
Virolahti,
Ylämaa,
Lappee,
Nuijamaa,
Ruokolahti,
Rautjärvi,
Simpele,
Parikkala,
Saari,
Uukuniemi,
Kitee,
Tohmajärvi,
Värtsilä,
Ilomants.

Øvrige udøer i Finske Bugt som blev afgivet til Sovjetunionen:
Sommarö,
Nervö,
Rödskär.

Noter

Eksterne henvisninger 
 Uppslagsverket Finland, Vyborgs län (dødt link)
 Artikkel om Vyborgs län i Nordisk familjebok, bind 32, spalte 215, 1921
 Kommuneinddeling i de afståede områder

Se også 
 Karelen
 Det karelske næs

Finlands historie
Etableret i 1812
Ophørt i 1945
Kymmene län

Kymmene län (finsk: Kymen lääni) er et historisk len i Finland. Lenet bestod i tidsrummet 1945-1997 og omfattede de senere Landskaber i Finland Kymmenedalen og Södra Karelen. Lenet har sit navn efter Kymmene älv. Administrationssæde var Kouvola.

Efter, at størstedelen af Viborgs län blev afstået til Sovjetunionen i 1944, blev de tilbageværende dele af lenet omdøbt til Kymmene län i 1945. I 1949 blev kommunerne Anjala, Elimäki, Iitti, Jaala og Kuusankoski overført fra Nylands län til Kymmene län. Efter reformen i 1997 blev Kymmene län en del af det nye Södra Finlands län.

Kommuner 1997

Tidigare Kommuner 
 Aspö
 Karhula
 Kymmene
 Lappvesi
 Lauritsala
 Nuijamaa
 Simpele
 Sippola

Landshövdingar 
 Arvo Manner 1945-1955
 Artturi Ranta 1955-1964
 Esko Peltonen 1965-1975
 Erkki Huurtamo 1975-1984
 Matti Jaatinen 1984-1993
 Mauri Miettinen 1993-1997

Administrativ historie 

Finlands historie
Etableret i 1945
Ophørt i 1997
Rakhine (stat)

Rakhine (burmesisk: ရခိုင်ပြည်နယ်, tidligere Arakan) er en delstat i Burma. Delstaten ligger på vestkysten ved Den Bengalske Bugt. Hovedstad er Akyab.

I nord adskilles den sydlige del af Bangladesh fra delstaten Rakhine i Myanmar af Naf-elven.

Mere end 700.000 af rohingya-folket har forladt delstaten, og lever som flygtninge i Bangladesh.

Distrikterne i Rakhine er, sorteret efter folketælling i 2014:
 Sittway – 535.583
 Myauk U – 669.131
 Kyaukpyu – 439.923
 Thandwe – 357.840
 Maungtaw – 96.330

Noter 

Burma
Hudson River School

Hudson River School var en gruppe amerikanske landskabsmalere i 1800-tallet der især malede i egnen omkring Hudsonfloden i staten New York. Det var den første nationale amerikanske malerskole, skabt i 1830'erne under ledelse af Thomas Cole. Motiverne var romantiske landskaber hentet fra Hudson River og The White Mountains i New Hampshire, Catskill Mountains, Adirondack med vide udsyn og rig detaljegengivelse, inspireret især af tysk romantisk maleri. Af malere der regnes til skolen kan nævnes Thomas Doughty og Asher Brown Durand. Bevægelsen varede til henimod slutningen af 1800-tallet med blandt andre Frederic Edwin Church og John Frederick Kensett, Sanford Robinson Gifford som repræsentant for en senere generation.

Kilde 
 "Hudson River School" fra Store norske leksikon (Snl.no), version med 'fri gjenbruk'

Galleri

Se også 
 Maleriets historie (1800-tallet)
 Romantikkens billedkunst

Eksterne henvisninger 
  Wikimedia Commons har flere filer relaterede til Hudson River School – Amerikansk maleri i 1800-tallet
 "Hudson River School" af Marianne Torp Øckenholt i Den Store Danske, DSD
 Liste af kunstnere i bevægelen
 "TheHudson River School: Nationalism, Romanticism, and the Celebration of the American Landscape" - (An Online Presentation: American Environmental History)



Maleri
Nationalromantik
Kunst fra USA
Jeg brød et løfte

Jeg brød et løfte er en erindringsbog, skrevet af Dorthe Emilie Røssell og udgivet af Batzer & Co. i 2007. Bogen handler om forfatterens barndom under Danmarks besættelse under 2. verdenskrig. Under besættelsen var forfatteren med i modstandbevægelsen, hvor hun som seksårig var med til at dele våben og illegale blade rundt i sin dukkevogn. Hun lærte også at bruge en pistol. Med udgivelsen af bogen brød hun et løfte, hun havde givet sin far tres år tidligere: aldrig at fortælle om sine oplevelser under besættelsen. Pr. 2009 havde bogen solgt ca. 4000 eksemplarer.

I 2009 indgik forfatteren en aftale med Nimbus Film om at lave en historie om besættelsen, der baserer sig på denne bog, omend den ikke vil handle om forfatteren, men om bogens tema om en pige under besættelsen.

Referencer 

Selvbiografier
Dansksprogede bøger
Litteratur i 2007
Kuopio län

Kuopio län (finsk: Kuopion lääni) er et historisk len i Finland. Lenet eksisterede i tidsrummet 1831–1997 og havde Kuopio som administrationsæde. Oprindeligt omfattede lenet de nuværende Landskaber i Finland Norra Savolax og Norra Karelen. I 1960 blev Norra Karelens län (svarende til landskabet Norra Karelen) udskilt som eget len.

Efter fortsættelseskrigens afslutning i 1944 blev mindre områder langs lenets østgrænse afstået til Sovjetunionen. De kommuner, som blev berørt af denne afståelse, var Kitee, Tohmajärvi, Värtsilä og Ilomants.

I 1960 blev kommunerne Hankasalmi og Konnevesi overført til det nydannede Mellersta Finlands län (svarende til landskabet Mellersta Finland).

Efter reformen i 1997 blev Kuopio län og Norra Karelens län en del af det nye Östra Finlands län.

Kommuner 1997

Tidigare kommuner 
 Idensalmi landskommun
 Kuopio landskommun
 Muuruvesi
 Pielisensuu
 Pälkjärvi
 Riistavesi
 Säyneinen

Landshövdingar 

 Lars Sacklen 1831–1833
 Gustaf Adolf Ramsay 1833–1854
 Berndt Federley 1854–1855
 Sten Knut Johan Furuhjelm 1855–1862
 Samuel Henrik Antel 1862–1866
 Johan August von Essen 1866–1873
 Carl Gustaf Mortimer von Kraemer 1873–1884
 August Alexander Järnefelt 1884–1888
 Johan Fredrik Gustaf Aminoff 1888–1899
 Henrik Willehard Åkerman 1899–1900
 Edvard Gabriel Krogius 1900–1903
 Marttl Alexius Bergh 1903–1905
 Emil Wilhelm Stenius 1905–1911
 Werner Nikolaus Tawaststjerna 1911–1913
 Arthur Robert Gustaf Spåre 1913–1917
 Albert Alexander von Hellens 1917–1918
 Gustaf Ingnatius 1918–1940
 Pekka Ville Heikkinen 1940–1950
 Lauri Riikonen 1950–1960
 Erkki Olavi Mantere 1960–1966
 Risto Hölttä 1966–1978
 Kauko Hjerppe 1978–1993
 Olavi Martikainen 1993–1997

Eksterne henvisninger 
 Artikkel om Kuopio län i Nordisk familjebok, bind 15, spalte 290, 1911

Finlands historie
Etableret i 1831
Ophørt i 1997
Ust-Vym

Ust-Vym (, ; , ) er en landlig lokalitet (en selo) i Ust-Vymskij rajon i republikken Komi i Rusland, som ligger ved mundingen af Vym-floden, hvorfra den tager sin navn.

Landsbyen er især kendt for et gammelt kloster oprettet i 1380 af Stefan af Perm, lukket i 1764 men genåbnet i 1996.

Byen havde i 2002 844 indbyggere og i 2010 760 indbyggere.

Historie 

Ust-Vymis var oprindelig et hedensk helligt sted for tilbedelse. I 1380 ankom Stefan af Perm for at sprede kristendommen. Stefan ødelagde den hedenske helligdom, fældede den hellige birk og byggede på dens sted en kirke. I 1383 blev Stefan biskop over Perm stift, og Ust-Vym blev et blandt flere religiøse, politiske og økonomiske centre. I 1384 blev der bygget to kirker og klostre på stedet med en præsteskole for de lokale befolkninger. En fæstning blev bygget for at beskytte mod angreb fra omkringboende hedninge.

I slutningen af 13. og 14. århundrede var Ust-Vym et af de nordøstlige russiske centre. I det 16. århundrede blev dens betydning formindsket, og i 1564 blev bispesædet flyttet til Vologda. I årene med hungersnød fra 1630'erne og 1640'erne flyttede mange af landsbyboerne til Sibirien. I 1712 blev den første stenkirke bygget i landsbyen. I 1764 blev bispedømmet overdraget til staten, og klosteret blev nedlagt. I 1861 blev der oprettet en skole.

Frem til begyndelsen af det 20. århundrede ernærede indbyggerne sig fortrinsvis ved landbrug, husdyrhold og jagt. I årene 1918-1919 havde landsbyen et lærerseminar og i 1921-1923 og 1931-1954 et pædagogisk center. Den første kolkhoz blev grundlagt i 1929, og samme år blev Ust-Vyms skovindustricenter oprettet. Fra 1920'erne til 1943 var Ust-Vym hjemsted for områdets administration. Administrationscenteret blev derefter flyttet til Aikino.

I 1995 var der mindre end tusind indbyggere i landsbyen, hvoraf to tredjedele er indfødte og en tredjedel af russerne. Landsbyen har to fungerende kirker, et kulturcenter og et lokalt museum. Klosteret blev genåbnet i 1996.

Noter 

Republikken Komi
Stoholm Idrætsforening

Stoholm Idrætsforening er en idrætsforening fra Stoholm i Midtjylland. Foreningen blev startet i 1921.

Klubben tilbyder fodbold og håndbold.

Håndbold 

Stohold IF Håndbold er klubbens håndboldhold, der blandt andet har et hold i 1. division for herrerne.

Fodbold 
Stoholm IF Fodbold spiller i de lavere lokale serie-rækker under DBU Jylland.

Eksterne henvisninger 
 Officiel hjemmeside

Fodbold i Danmark
Håndbold i Danmark
Etableret i 1921
Viborg Kommune
Fodboldklubber i Danmarksturneringen
Bundesstraße 430

Bundesstraße 430 er en primærrute i det nordlige Tyskland mellem Ditmarsken and Holsten i den sydlige del af Slesvig-Holsten.

Eksterne henvisninger 

Forbundsveje i Tyskland
Bundesstraße 5

Bundesstraße 5 er en primærrute i det nordlige Tyskland mellem Nibøl () og Frankfurt an der Oder. Det giver motorister en mulighed for at køre direkte mellem Hamborg og Berlin.

Eksterne henvisninger 

Forbundsveje i Tyskland
Singapores Grand Prix 2017

Singapores Grand Prix 2017 (officielt navn: 2017 Formula 1 Singapore Airlines Singapore Grand Prix) var et Formel 1-løb som blev afholdt på Marina Bay Street Circuit i Singapore 17. september 2017. Det var det fjortende løb i Formel 1-sæsonen 2017, og tiende gang at Singapores Grand Prix blev arrangeret i Formel 1-sammenhæng.

Løbet blev vundet af Mercedes' Lewis Hamilton, som tog føringen på første omgang efter en kollision mellem Sebastian Vettel, Max Verstappen og Kimi Räikkönen. Daniel Ricciardo kom på andenpladsen, mens Valtteri Bottas tog tredjepladsen. Resultatet øgede Hamiltons føring i kørermesterskabet til 28 point, og Mercedes' føring i konstruktørmesterskabet til 102 point.

Resultater

Kvalifikation

Løbet 

Noter til tabellerne:
 - Marcus Ericsson fik en gridstraf på fem placeringer for ikke-planlagt udskiftning af gearkasse.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

2017
Formel 1 2017
Sidenius i Esbjerg

"Sidenius i Esbjerg" er et dansk digt af Frank Jæger udgivet i samlingen Cinna og andre digte i 1959 på Gyldendal og igen i Vesterhav (1963).

Det er et af flere såkaldte Sidenius-digte, hvoraf Jæger i begyndelsen af sin karriere havde ét med i hver af sine digtsamlinger. Disse digte havde et dystert og opgivende præg. Den Sidenius, der indgår, er sandsynligvis Pontoppidans Lykke-Per, der netop havde dette efternavn.

Digtet består af otte strofer på hver to linjer, hvor stroferne rimer A-B-A-B (to gange).

"Sidenius i Esbjerg" er medtaget i lyrikantologien i Kulturkanonen fra 2006.

Referencer 

Digte fra Danmark
Litteratur i 1959
Kulturkanonen
Big Boy Restaurants

Big Boy Restaurants International, LLC er en amerikansk casual dining restaurantkæde med hovedsæde i Warren, Michigan i nærheden af storbyen Detroit. Frisch's Big Boy Restaurants, hvis hovedkvarter befinder sig i Cincinnati, Ohio, er ligeledes en amerikansk restaurantkæde. Tidligere havde et antal af regionale franchisetagere licens til Big Boy-navnet, kædens designæstetik og menu.

Big Boy blev grundlagt under navnet Bob's Pantry i 1936 af Bob Wian i byen Glendale, Californien. Franchisefirmaet har 77 restauranter i USA samt 311 restauranter i Japan.

Restaurantkæden er kendt for sin maskot: en dreng i røde og hvide, ternede overalls, som holder en tallerken med restaurantens såkaldte double-decker cheeseburger. Inspirationen bag både kædens navn og maskot var Richard Woodruff (1932-1986) fra Glendale, Californien. Som seksårig trådte han ind i Bob's Pantry alt imens restaurantens grundlægger, Bob Wian, forsøgte at navngive sin nye hamburger. Wian sagde "Hello, big boy" til den unge Woodruff, og navnet hang ved.

Referencer

Ekstern henvisning 

 

Restaurantkæder fra USA
Etableret i 1936
Håndtaske

En håndtaske er en mindre taske med håndtag, der normalt bruges af kvinder til at opbevare personlige genstande i. De kan være fremstillet i en lang række materialer som stof, læder, skind, plast, gummi eller metal og med pynt i form af print, perler og palietter, vævemønstre og lignende. Særligt fornemme håndtasker kan være dekoreret med ædelsten eller ædelmetal. De har ofte en lukning med lynlås, knapper eller lignende. Håndtasker kan bestå af ét stort rum eller være opdelt i et eller flere inden i, og de kan også have lommer på ydersiden.

Håndtasker bliver ofte designet af store designhuse og modeskabere, og bliver markedsført som en vigtig del af kvinders påklædning som modeaccessories. Som resultat heraf kan specielle håndtasker, der kun er fremstillet i ét eller ganske få eksemplarer blive solgt for meget store beløb. Således blev verdens dyreste håndtaske solgt på en auktion hos Christie's i Hong Kong i maj 2017 til $377.000. Tasken var fremstillet af det franske modehus Hermès i krokodilleskind og med 245 diamanter på.

Referencer

Eksterne henvisninger 

Tasker
Allindelille

Allindelille er en by i Ringsted Kommune på Sjælland. Byen ligger i Haraldsted Sogn, Ringsted Herred, tidligere Sorø Amt (nu Region Sjælland).

Navnet kendes helt tilbage til tidlig middelalder som Alunde paruum (8. juli 1257) og Alundæ litlæ (1. juni 1285). Efterleddet er -und. i betydningen "forsynet med eller lignende det og det". Sammen med Allindemagle hører det til de tidlige stednavne med efterstillet adjektiv.

Allindelille bestod i 1682 af 11 gårde. Det samlede dyrkede areal udgjorde 323,5 tønder land skyldsat til 61,28 tønder hartkorn. Dyrkningsformen var trevangsbrug.

I Allindelille ligger Allindelille Friskole

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Kristian Hald: Vore Stednavne; Udgivet af Udvalget for Folkeoplysningens Fremme. C. E. Gads Forlag, København 1950.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Lis Weise: "Efterstillet adjektiv i danske stednavne" (Navnestudier udgivet af Institut for Navneforskning Nr. 8); Akademisk Forlag, København 1969

Byer i Ringsted Kommune
Påfuglekalkun

Påfuglekalkun (Meleagris ocellata) er en fasanfugl, der lever på Yucatán-halvøen og nabolande.

Noter 
  Avibase - the world bird database

Kalkuner
Mexicos fugle
Kalkun

Kalkun (Meleagris gallopavo)  er en fasanfugl, der lever i Nordamerika.

Kalkuner blev allerede holdt af aztekerne i det, der nu er Mexico og var meget betydningsfulde, da der var få arter af dyr egnet til husdyrhold i den nye verden før kontakt med europæerne. Kalkuner kan være ankommet til Europa med Christopher Columbus så tidligt som i 1497. Mere udbredt er imidlertid teorien om, at de først senere ankom til Europa med spanske søfolk mellem 1520 og 1540. Den første Conquistador var formentlig Hernandez Cortés i 1519 med aztekerne og besejrede dem indtil 1521. Derefter siges det, at Cortés faktisk har bragt kalkuner til Europa.

Det er en af de få kalkuner, der ikke primært  er udvalgt til kødproduktion. Royal Palm er bedst kendt som en prydfugl med et unikt udseende, stort set hvidt med bånd af metallisk sort. Primært holdes den som udstilling fugl, eller på små gårde, det mangler størrelsen til storstilet kommerciel brug. Hanner vejer normalt 7,3 til 10 kg og hønsene 4,5 til 5,4 kg.

Den er en relativ nybegynder blandt kalkun racer, fuglen dukkede først op i 1920'erne på en gård i Lake Worth, Florida, tilsyneladende som en krydsning mellem sort, bronze, Narragansett og indfødte kalkuner. Flere år med selektiv avl fulgte for at stabilisere farve, og Royal Palm blev endeligt accepteret af Amerikansk fjerkræ forenings Standard for perfektion 1971. I Europa kaldes en kalkun med lignende farvning undertiden Cröllwitzer. Sammen med nedgangen i de fleste kalkun racer efter vedtagelsen af den bredbrystede hvide industri kalkun. Royal Palms er en meget truet race i dag. Racen er klassificeret som værende på "Watch" status med den amerikanske husdyrracer Conservancy. Det er også inkluderet i Slow Food USA's Ark of Taste, et katalog af fødevarer i fare for udryddelse. Australien og USA rapporterer begge racen som truede med de Forenede Nationers fødevare-og Landbrugsorganisation.

Hanner er kendt for at være ikke-aggressiv, og hønsene er særligt gode mødre.

 Avibase - the world bird database

 
Nordamerikas fugle